EGIBAR ARTOLA (EAJ, 2013-03-22):
Ajuria Enea aipatu denez, balio zuen ala ez, nire ustez kontestu edo testuinguru hartan ere kontutan eduki behar dela 1988an sortu zen Ajuria Eneako Ituna 50 orduko solasaldia egin ondoren, baina aurretik garai bat eman zen herri honetan eta izan zen hain zuzen ere, 1983tik 1987ra GALen iharduera.
Eta garai hartako Gobernuak, ikusi zuenean erantzun zuzen eta bortitz eta legez kanpoan kokatu ziren ekintza guzti horiekin ezin zela jarraitu, Alderdi Sozialistak, garai hartako arduradun politikoak ikusi zuen ETArekin negoziatu beharra zeukala.
Eta koltxoi bat, koltxoi politiko bat sortzen hasi zen, lehenengo Madrilen alderdi politiko batzuen artean. Ez zegoen Aliantza Popular edo Alderdi Popularra garai hartan, behintzat konfidantza eremu hartan, gune hartan.
Eta katalanekin eta gainontzekoekin hitz egin eta sortu zen Madrileko Akordioa, eta gero hemen sortu zen akordio bat. Eta haren funtzioa zen, besteak beste, Espainiako Gobernuari koltxoi politiko modura eskaintzea toki bat, adostasun bat Espainiako Gobernuak eta ETA erakundeak Argelen negozia zezaten.
Hori zen Ajuria Eneako Itunaren sorreraren zioa. Gero gertatzen da gertatzen dena, batzorde guztiak, elkarte guztiak aurkitzen dute funtzioa. Eta kasu hartan bakegintzan eta normalizaziorako bide egokitzat jo zen alderdi politiko guztien artean eta jarraitu egin genuen.
Baino 10 urteko ibilbidea eduki zuen, 1988ko martxoaren 17an Ardantza lehendakariak atera zuen azken dokumentua. Ba, nahi baldin baduzue gomendatzen dizuet irakurtzea zer esaten zuen erabakitzeko eskubidearen inguruan. Eta hantxe bertan bukatzen da Ajuria Enearen ibilbidea.
Beraz, momentu hartan eta 10. atalak esaten zuena sentidua zeukan orduan orain ere eduki dezake, baino da besteak beste umezurtz gelditzen delako, behintzat bere harremanetan indarkeria uztea erabaki dutenentzako, ez da inor azaltzen, ez deietara, ez mahaiaren beste aldera, ez da inor azaltzen. Eta hor dago orain drama bat.
Aipatu duzu baita ere Lizarra Garaziko testu bat hartu dela, hura ere 1998koa da, justu Ardantzak berea bukatu eta Lizarra Garazi osatzen da, gertaerak ere posibilitatu zutelako. Eta hango esaldi bat aipatzen duzue lehenengo ebazpenean, alegia, euskal gatazka jatorri historikoa eta izaera politikoa duela, da bi estatuek...
...esaldi bat aipatzen duzue lehenengo ebazpenean. Alegia, euskal gatazkak jatorri historikoa eta izaera politikoa duela eta bi estatuek parte hartu beharko dutela soluzioan.
Baina beste gauza gehiago esaten ditu Lizarra-Garazik. Lizarra-Garazik besteak beste preskribitzen duena ETAren desagertzea eta ETAri ez zitzaion batere gustatu Lizarra-Garazi. Ez Lizarra eta ez Garazi.
Horregatik bereganatu zuen eta bere instrumentu egin zuen. Eta ikusi zuenean herritarren uholdea, ilusioa eta konpromezua ze tamainakoa zen eta ez zuen prozesua kontrolatzen, erabaki zuen zapuztea.
Eta osatu genuen Udalbiltza, jakinda ETAk bere su etena utziko zuela. Ba osatu orduko, osatu orduko ETAk, ETAk ze ekintza burutzen ditu? Kontzejalen kontra.
Historia hori da. Gero bakoitzak egingo du bere irakurketa. Nik ikusten dudana da, etorkizunari begira zuek gaurkotu behar dituzuela posizioak, noski, eta nik esaten dizuedana da gure, behintzat posizio amankomun honetatik, PNV-ko Jaurlaritzaren izenean ere bai, guk bakea eta elkar bizikidetza eraikitzeko gaudela eta baita ere gatazka politikoari irtenbide emateko asmoarekin urratsak emateko prest gaudela.
Baino herritarrei esan behar diegula garaien garaiko lehentasunak non dauden eta bi gai hauetan eta beste batzuetan ze lehentasun jartzen ditugun guztion artean.
Horregatik, esan duzunean gure ebazpen proposamenaren inguruan ez dugula zintzo jokatu, begiratu, nik behintzat eduki dudan harremana zurekin, eta ez daukagu guk intimitaterik gordetzeko, izan da, ez zaitezte berrestearen bidetik joan. Berrespenaren bidetik joaten ez bazarete, erraztu egingo zenukete gure posizioa.
Nik hori, klabe hori baneukan. Hain da horrela, ez dugula parte dispositiboan sartu, zioan dago, motibazioan dago.
Beraz, heldulekua nahi izan ezkero, bazenuten. Guk ez dugu hitzik jan, ez dugu hitzik apurtu. Behintzat hori da nire inpresioa. Edo bestela, kodigoetan saiakera bat egin beharko dugu behintzat gure komunikazioa zuzena eta garbia izan dadin.
Erresumituz, gainontzeko taldeen proposamenen inguruan, UPyDtik hasita, lehenengoa abstenitu egingo gara, hirugarrengoari baiezkoa emango diogu eta gainontzekoei ezetza.
EH Bilduk aurkeztu dituen hamar ebazpenen proposamenen aurrean, ezetzak izango dira 2. eta 6. ebazpen proposamenen aurrean. Baiezkoak, 4., 9 eta 10. aurrean eta abstentzioak 3., 5., 7. eta 8. eta nola ez, ba gureari aldeko botoa emango diogu.
Bigarrena, nik transakzionatuta genuelakoan baina orain nonbait atzera egin duzue.
Eskerrik asko.